‪NETFLIX PREZINTĂ
‪Da, Ma!
‪Da, scumpo!
‪SPRE TĂRÂMUL PROMIS
‪CHICAGO DEFENDER ‪ÎI INVITĂ PE TOȚI SĂ VINĂ ÎN NORD
‪SE CAUTĂ BĂRBAȚI ȘI FEMEI ‪PENTRU TOT FELUL DE MUNCI.
‪MAJORDOMI, HAMALI, CHELNERI ȘI BUCĂTARI.
‪ÎN SEARA ASTA ‪MA RAINEY - „MAMA BLUES-ULUI”
‪Probă, unu, doi, trei.
‪- Probă, unu, doi… ‪- Ai lista?
‪O am. Nu-ți face griji!
‪Tu răspunzi. Ține-o în frâu!
‪N-accept niciun vicleșug. Ai auzit, Irv?
‪Irv?
‪Irv!
‪N-accept aiurelile alea ‪cu regina blues-ului.
‪Mama blues-ului, Mel.
‪Să-l fi auzit pe Levee la club, aseară, ‪intrând în vorbă cu fătuca lui Ma.
‪Mie îmi spui? ‪Știu ce-i poate pielea lui Levee.
‪Levee a încercat să-i vorbească, ‪dar i-a dat peste nas.
‪S-o aduci aici, ‪să înregistrați ce e pe listă și să plece!
‪- Să meargă totul ca uns! ‪- Ca uns, Mel.
‪Trompetistul ăla care mi-a dat cântecele,
‪vine și el?
‪- Vreau să-l mai aud. ‪- Ce faceți, băieți?
‪Bine, dle Irvin.
‪- Unde e Ma? E cu voi? ‪- Nu știu unde e.
‪A zis doar să fim aici la ora 13,00.
‪Unde e trompetistul?
‪Și Levee urma să vină tot acum. ‪Trebuie să vină.
‪Hei! Bună dimineața, Chicago!
‪Nu e de pe-aici.
‪Intrați! Vă aduc ceva de mâncare ‪și ne apucăm de muzică.
‪În capătul holului.
‪Unde e Ma? De ce nu e cu ei?
‪Situația e sub control, Mel. ‪Am totul sub control.
‪Cutler, uite lista ‪cu cântecele de înregistrat.
‪Ea de ce n-a venit? ‪Și unde e trompetistul?
‪Ce avem acolo, Toledo?
‪Avem…
‪„Prove It on Me”, ‪„Hear Me Talking to You”,
‪„Ma Rainey's Black Bottom”, ‪„Moonshine Blues”.
‪Ma mi-a zis alte cântece.
‪Nu-ți face griji, Cutler, o rezolvă Ma.
‪„Moonshine Blues.”
‪- Parcă e o melodie de-a lui Bessie Smith. ‪- Bine zice Slow Drag. Nu-ți face griji!
‪Levee știe la ce oră trebuie să vină?
‪Când a plecat de la hotel, ‪a zis că-și ia pantofi.
‪Cică e prima oară când te bate la zaruri.
‪- Eu nu mă agit pentru patru dolari. ‪- Levee da.
‪- Dă-mi și mie! ‪- Îi ardeau buzunarul banii ăia.
‪Trebuia să ajungă la ora 13,00.
‪- Ce burbon bun fac la Chicago! ‪- Ia uite, Cutler!
‪Mi-am luat pantofi.
‪Negrule, nu mă uit la tine.
‪Cât ai dat pe așa ceva?
‪Unsprezece dolari. ‪Patru erau ai lui Cutler.
‪După Levee, de nu era Cutler, ‪n-ar avea pantofi noi.
‪Nu-mi pasă de Levee și de pantofii lui. ‪Hai să ne pregătim de repetiții!
‪- Da, nu vreau să stau toată noaptea aici. ‪- Sunt doar patru cântece pe listă.
‪- Ultima oară erau șase. ‪- Da, așa mai merge.
‪Acum pot să cânt ca lumea.
‪Drace! Iar au făcut schimbări. ‪Când merge ceva bine, trebuie să schimbe.
‪Totul e în continuă schimbare.
‪Și aerul pe care-l respiri se schimbă.
‪Monoxidul și hidrogenul ‪se schimbă întruna.
‪Și pielea se schimbă. ‪Alte molecule. Totul.
‪Ce tot îndrugi?
‪Eu vorbesc de sală, nu de piele și de aer.
‪Vorbesc despre ce văd, nu despre molecule.
‪Eu știu despre ce vorbești tu, ‪nu și invers.
‪Ușa aia. O vezi? Despre ea vorbesc.
‪Nu era acolo înainte.
‪Tu nu știi nici care-i stânga ‪și care-i dreapta. Ușa era sigur acolo.
‪Da, poate au schimbat sălile, ‪dar nu-mi zice că nu era ușa aia!
‪Lăsați ușa! Hai odată! Vreau să plec.
‪Toledo a zis de ușă. ‪Eu ziceam că situația se schimbă.
‪Și eu ce spuneam? Că se schimbă. ‪Aerul și tot restul.
‪Acum o să zici că ai spus-o tu.
‪Pui două fraze pe aceeași linie,
‪le lovești una de alta, și zici ‪că e același tren că s-au ciocnit?
‪Acum negrul vorbește despre trenuri.
‪Am trecut de la aer, la piele, ‪apoi la ușă și acum la trenuri.
‪Toledo, aș vrea ‪să fiu cinci minute în capul tău,
‪să văd cum gândești.
‪Nici diavolul n-are atâția păcătoși
‪cât rahat ai tu în cap. ‪Ai citit prea multe cărți.
‪Ce-ți pasă ție cât citesc eu? ‪Nu-mi bat capul cu un prost!
‪Hai să repetăm cântecele!
‪N-ai ce să repeți. ‪E o muzică veche, o zdrăngăneală.
‪Se cântă la oale și tigăi.
‪Dacă ne plătesc, nu-mi pasă.
‪Nu, negrule, eu vorbesc de artă.
‪Ce legătură are una cu alta?
‪Unde l-ai găsit pe negrul ăsta?
‪Vorbește ca negrii din Alabama.
‪Așa e Slow Drag. Tu cântă și taci!
‪Dacă vrei să fii un virtuos ‪sau cum îi spune,
‪ai greșit adresa.
‪Nu ești King Oliver sau Buddy Bolden.
‪Ești un trompetist ca atâția alții. ‪Vorbești de artă…
‪Și tu ce ești? ‪Nu-ți văd numele pe nicăieri.
‪Eu cânt ce vor ei ‪și nu critic muzica altora.
‪Eu nu-s ca tine. Am talent.
‪Drace!
‪Eu și trompeta asta suntem uniți.
‪Dacă tata ar fi știut cine o să ajung, ‪m-ar fi numit Gabriel.
‪Îmi fac trupă și înregistrez discuri.
‪I-am dat dlui Sturdyvant niște cântece. ‪O să înregistrez când am trupa.
‪Trebuie doar să termin cântecul ăsta.
‪Eu știu să cânt muzică adevărată, ‪nu bat în oale și tigăi.
‪Am clasă.
‪Toți au clasă.
‪Să ai clasă înseamnă ‪să o ții pe-a ta până la sfârșit.
‪Poate s-o facă oricine.
‪Nu cântă oricine ca mine ‪și nu poate oricine să-și facă trupă.
‪Până să ai trupa cu care cânți ce vrei, ‪cântă asta și nu te mai văita!
‪Ți-am zis ‪că asta nu e o formație piperată.
‪Suntem o trupă de acompaniament. ‪Aici cânți muzica lui Ma.
‪Pricep și eu atât. ‪Mă uit la voi și văd ce trupă sunteți.
‪Mă uit la Toledo și înțeleg pe loc.
‪Eu nu ți-am zis nimic. Nu mă ațâța!
‪Ne-apucăm de repetiții sau nu?
‪De câte ori le-ați cântat? ‪De ce le mai repetați?
‪Facem înregistrări. ‪Vrem să ne iasă bine din prima, să plecăm.
‪Atunci, n-aveți decât!
‪Eu o să termin cântecul ‪pentru dl Sturdyvant.
‪Levee, lasă tâmpeniile! ‪Repetă toată lumea!
‪Ești în trupă, ca noi toți. ‪Dl Sturdyvant va aștepta. E timpul trupei.
‪Sunt gata dacă vrei. ‪Zic doar că nu-i văd rostul.
‪Ma n-a venit. Ce rost are?
‪„Ma Rainey's Black Bottom.” ‪Unu, doi, cântă și tu cu noi.
‪Nu, n-o facem așa! ‪Facem varianta mea. Așa a zis dl Irvin.
‪- Cică e pe listă. ‪- Lasă lista în grija mea!
‪De ce să repetăm varianta greșită?
‪- Repeți ce o să cânți! Așa am învățat. ‪- Asta zic și eu.
‪Nu e treaba ta să ne spui ce să cântăm.
‪- Tu tre' să cânți ce zic eu. ‪- Am înțeles.
‪Te roade ‪că dl Irvin folosește varianta mea.
‪De ce aș fi invidios pe tine? ‪Când o să te invidiez, pot să și mor.
‪Vorbește așa că-i prea leneș să repete.
‪Unde-i hârtia? Uită-te să vezi ce scrie!
‪Auzi! Eu, leneș!
‪Nu-i vorba de hârtie, ‪ci de faptul că nu-ți știi lungul nasului.
‪- Cânți ce zic eu! ‪- Nu-mi pasă ce cânți.
‪O s-o rezolve dl Irvin. ‪Nu-mi pasă ce cânți tu.
‪Știți de ce întârzie Ma?
‪Nu știu, dle Irvin. Cred că tre' să vină.
‪Bine, începeți!
‪Dle Irvin, în legătură cu cântecele…
‪Ce e pe listă.
‪Mă refer la „Black Bottom”.
‪- E pe listă. ‪- Da, dle, știu că e.
‪Dar care variantă? Avem două.
‪Varianta lui Levee. ‪Folosim aranjamentul lui.
‪Am priceput. Și „Moonshine Blues”?
‪O să vedem când vine Ma, Cutler.
‪Voi repetați ce e pe lista aia.
‪Vezi? N-a contat când am zis-o eu. ‪Ai așteptat s-o spună dl Irvin.
‪Ți-am zis cum e.
‪Pricepe odată că nu e cum spui tu
‪sau cum spune dl Irvin! ‪Contează ce spune Ma.
‪Nu-mi pasă ce cânți. Mă doare-n cot.
‪O rezolvă dl Irvin. Nu-mi pasă ce cânți.
‪Mulțumesc! Să cântăm ‪„Hear Me Talking to You”,
‪până vedem ce facem cu „Black Bottom”. ‪Unu, doi, cântă și tu cu noi!
‪Ma face ce vrea ea. ‪Nu contează ce zic ceilalți.
‪Dl Irvin scoate albumul pe piață.
‪Va scoate ce vrea ea.
‪Levee nu știe cine e șeful, ‪anume, că e Ma.
‪Știți câte discuri a vândut în New York? ‪Și știți ce e în New York? Harlemul.
‪Și ce dacă? ‪S-au vândut la Memphis, Birmingham…
‪Nu suntem în Memphis, ‪ci la Chicago, la înregistrări.
‪Dl Sturdyvant și dl Irvin decid.
‪Ai auzit ce ți-a spus.
‪„Ma Rainey's Black Bottom.” ‪Aranjamentul lui Levee. Așa ți-a spus.
‪Habar n-am de ce vă certați cu mine.
‪- Sunt de acord cu Slow Drag. Să repetăm! ‪- Bine.
‪„Ma Rainey's Black Bottom”. ‪Varianta lui Levee.
‪Cum ziceai că începe, Lev?
‪Uite așa!
‪Ca să atragem atenția oamenilor. ‪Apoi tu și Slow Drag intrați cu ritmul,
‪- …iar eu și Cutler intrăm în pauze. ‪- A întrebat cum începe.
‪„Ma Rainey's Black Bottom.” ‪Unu, doi, cântă și tu cu noi!
‪Hei! Țineți ritmul cu toții! ‪Nu sunteți pe cadență.
‪Ne lași? Cântăm dinainte să te naști tu.
‪Nu ne da nouă lecții!
‪Bine. Încă o dată!
‪Stai puțin să repar asta! ‪Se desface o coardă.
‪Știi că vreau ‪să cânt bine muzica lui Levee.
‪Un adevărat muzician are grijă ‪de instrument. Îl ține fără cusur.
‪Dac-ai fi așa un muzician, ‪te-aș lua în formație.
‪- Drace! ‪- La naiba!
‪- Slow Drag, ce ditamai pantofii ai! ‪- N-ai pățit nimic.
‪- M-ai călcat. ‪- Dacă-mi stai în drum…
‪Tu stăteai în drum, nu eu.
‪Cine-și dă leafa pe o săptămână ‪pe pantofi…
‪Știi ce zic? Pe ceva cu care mergi pe jos. ‪Ăla e un prost. Și i-o zic direct.
‪Ce-ți pasă ție?
‪Nu-i rău să ai pantofi noi.
‪Uitați-vă la Toledo!
‪Ce?
‪Ce-ați zis de Toledo?
‪Negrul are șalupe.
‪Bocanci vechi. Un mojic, nimic altceva.
‪Slow Drag,
‪cântă ceva pentru mine!
‪Omul tre' să aibă pantofi, ‪ca să danseze așa.
‪Nu poate dansa așa cu șalupele lui Toledo.
‪Ăsta-i necazul cu negrii, ‪vor mereu să se distreze.
‪Dumnezeu știe câți negri au fost uciși ‪c-au vrut să se distreze!
‪Ce naiba înseamnă să te distrezi? ‪Asta vreau să știu.
‪Viața trebuie să însemne și altceva. ‪Altfel, vai de ea viață,
‪dacă doar asta e de capul ei.
‪Negrii s-au distrat dinainte să te naști,
‪și o să se distreze și când n-oi mai fi.
‪Nu se discută despre un trai mai bun ‪pentru cei de culoare din America.
‪Și nu se gândește nimeni ‪la ce lume o să le rămână junilor.
‪Toată lumea vrea distracție, ‪atât și nimic mai mult.
‪Mi se face greață.
‪Viața merită trăită pentru chefuială.
‪Știu și eu să chefuiesc ca orișicine.
‪Da.
‪Dar trebuie să mai existe și altceva ‪pe lumea asta.
‪Cei de culoare trebui să facă și altceva, ‪nu doar să vrea să petreacă mereu.
‪Tu ce faci, negrule? Vii cu ideile astea ‪să facem lumea mai bună pentru negri.
‪Tu cum o faci mai bună? Cânți muzică ‪și te uiți după păsărici ca și noi.
‪Ce faci tu?
‪Nu doar eu, nerodule. Am zis toată lumea.
‪Crezi c-o să rezolv ‪problema negrilor de unul singur?
‪Am zis „noi”. Înțelegi?
‪Noi. Adică toate sufletele de culoare ‪din lume trebuie să-și facă datoria.
‪Nu vorbesc despre ce să fac eu sau tu,
‪Cutler, Slow Drag sau altcineva.
‪Vorbesc despre ce să facem ‪noi toți, împreună.
‪Despre asta vorbesc, negrule.
‪Păi, de ce n-ai spus așa?
‪Nu știu de ce-ți pierzi timpul ‪cu nerodul ăsta.
‪- Vedem noi cine-i nerod! ‪- Nu te bagă nimeni în seamă.
‪- Nu-s nimeni. Nu mă băgați în seamă! ‪- Nimeni altul decât dracul.
‪- Exact ăsta sunt. Diavolul împielițat. ‪- Cunosc unul care și-a vândut sufletul.
‪Se numea Eliza Cotter, ‪din ținutul Tuscaloosa, în Alabama.
‪A mers diavolul acolo, ‪și el i-a vândut sufletul.
‪De unde știi ‪că și-a vândut sufletul diavolului?
‪Astea-s superstiții băbești.
‪Știa toată lumea. Nu era o taină.
‪Lucra pentru diavol și știau toți.
‪Avea o geantă din alea din carpete.
‪Cică ținea actele diavolului în ea ‪și te punea să-ți pui amprenta cu sânge.
‪Unde e acum? Vreau să știu.
‪Îi dau amprentele de la toată mâna.
‪A venit într-o zi, elegant,
‪cu haine ‪cum nu s-au mai văzut la un negru.
‪Cu buzunarele doldora, ‪ducând un trai de bogătaș.
‪Umbla cu un cârd de femei după el
‪și arunca banii pe ele.
‪Unul dintre iubiții fetelor cu care umbla
‪s-a uitat urât cu el, și Eliza l-a ucis.
‪Și a râs. ‪L-a arestat șeriful, dar i-a dat drumul.
‪La proces, judecătorul l-a eliberat.
‪I-a dat și o sticlă de whisky pe deasupra.
‪Întrebat de ce s-a schimbat,
‪a răspuns pe șleau ‪că și-a vândut sufletul diavolului
‪și i-a întrebat dacă vor și ei, ‪căci le-ar fi aranjat el.
‪Ce s-a întâmplat cu omul? ‪Asta vrea să aflu.
‪Din câte știu, ‪a luat-o spre nord cu geanta lui,
‪dându-le bancnote de 100 de dolari ‪celor care semnau cu diavolul.
‪De-aș ști unde s-a dus! ‪N-ar trebui să mă convingă.
‪L-aș ajuta cu alți mușterii.
‪Negrule, o să te trăsnească Dumnezeu ‪dacă mai hulești.
‪La dracu'! ‪Dumnezeu nu e nimic pentru mine.
‪Să mă trăsnească! Sunt chiar aici.
‪Cică o să mă trăsnească. ‪N-are decât! Nu mi-e frică de El.
‪Bine, o să-ți pară rău. ‪O să dea ceasul rău peste tine.
‪N-o să-ți meargă bine.
‪- Ceasul rău? ‪- Da.
‪Ce-mi pasă mie?
‪Vorbești în dodii. ‪Am avut parte numai de ceasuri rele.
‪Nu se poate mai rău. ‪Și-atunci, ce să-mi pese?
‪Numai de asta am parte zilnic.
‪Nu te credeam așa prost, ‪să vorbești de ceasul rău.
‪Bine, negrule.
‪O să vezi.
‪N-ai ce să-i spui nerodului.
‪O să vezi.
‪Uite!
‪Acolo!
‪Ce faci?
‪Cutler, v-au sosit sandvișurile!
‪- Cutler! ‪- Cucoană…
‪E o mașină nouă-nouță. ‪N-avea nicio zgârietură.
‪- Bine, cucoană… ‪- Ce-o să faci?
‪- Ma! ‪- Vorbesc…
‪Vezi și tu. Ce-o să faci?
‪Ce s-a întâmplat?
‪Spune-i omului cine sunt!
‪Spune-i cu cine se pune!
‪- Dle polițist, ce s-a întâmplat? ‪- Când am venit, femeia asta…
‪- Sylvester a lovit mașina lui Ma. ‪- Ba nu. El m-a lovit.
‪Vrei pe scurt?
‪Am acuzat-o de ultraj.
‪- Ultraj? ‪- Conducea Sylvester…
‪Îți zic eu ce s-a întâmplat.
‪Ăla e nepotul meu. Conducea mașina mea…
‪- Nu știm a cui e mașina. ‪- E a lui Ma!
‪- Am plătit mașina. ‪- Așa zici. Trebuie să verificăm.
‪Care e problema?
‪Am chemat dubița ‪să-i ducă la secție, să lămurim totul.
‪- L-a atacat pe șofer… ‪- S-a purtat urât. Minți.
‪- Mă lași să spun eu? ‪- Dacă vrei s-o spui, spune-o ca lumea!
‪Cum ziceam, în timp ce așteptam dubița, ‪m-am întors să aud varianta lui.
‪Dar nu-l lăsa să zică nimic.
‪S-a postat în fața ei, ‪să zică versiunea lui, și l-a doborât.
‪Nu l-a lovit. A căzut.
‪Asta e culmea! Nu l-am atins.
‪Bine, Ma. ‪Dle polițist, putem vorbi o clipă?
‪Am treabă.
‪S-a lovit de mine și s-a prăbușit ‪ca o păpușă din petice.
‪Eu nu l-am atins.
‪Bine, Ma.
‪Hai! Împrăștierea!
‪Am rezolvat-o.
‪Plecați, hai!
‪Ce e? Ce ai făcut?
‪Lasă-mă în pace! ‪N-am nevoie de tâmpeniile tale.
‪- Mel, nu e momentul! ‪- Plecați odată!
‪Aici, Ma.
‪Dă-mi voie să te ajut!
‪- Nu cred că ne știm. ‪- Bună!
‪- Nepotul meu, Sylvester, și Dussie Mae. ‪- Bună!
‪- Au venit toți? ‪- Sunt în sala de repetiții.
‪- De ce nu te așezi, să te odihnești? ‪- Nu mă așez.
‪- Unde e baia? ‪- În capătul holului.
‪Sună să vezi ce-i cu mașina! ‪Trebuie să mi-o repare azi.
‪De ce e așa de cald aici? ‪Dacă vreți discuri, aduceți un ventilator!
‪Bine, Ma. Mă ocup eu de tot.
‪A întârziat și deja…
‪Am vorbit cu ea aseară. Am aranjat totul.
‪Nu te băga! Mă ocup eu.
‪Ca data trecută, nu? ‪Vine aici de parcă e studioul ei,
‪se plânge de frig, se-mpiedică de-un cablu ‪și amenință că mă dă în judecată.
‪N-am mai fost ‪într-un studio de înregistrări.
‪Unde e ansamblul?
‪Sunt pe undeva, la repetiții.
‪Ia vino să văd rochia aia!
‪Arată frumos.
‪Mâine mergem să-ți cumperi niște lucruri, ‪înainte să te duc la Memphis.
‪Aici au țoale ‪care nu se găsesc la Memphis.
‪Vreau să arăți frumos pentru mine.
‪O să mergi la spectacole ‪și trebuie să arăți frumos.
‪Îmi trebuie pantofi noi. Ăștia mă bat.
‪Nu umbla cu pantofi care te bat!
‪Ma știe cum e să te doară picioarele.
‪Bine.
‪Adu-mi papucii din geanta de-acolo!
‪Aș vrea unii galbeni.
‪Cu juma' de număr mai mari.
‪O să-ți luăm ce-ți trebuie. ‪Și lui Sylvester.
‪Bagă-ți cămașa la spate! ‪Aranjează-te, ca să arăți ca un gentilom.
‪Are șapca pe cap.
‪Scoate-ți-o în casă! ‪Lasă pianul ăla și vino încoa'!
‪Nu-i fac nimic. Mă uitam și eu la el.
‪Puiule, vino să iei loc aici!
‪Când se întoarce dl Irvin,
‪o să-i zic să te prezinte trupei.
‪Cutler o să-ți arate ce să spui.
‪Când primești banii, ‪trimite-i și mamei tale!
‪- Să știe că-ți merge bine. ‪- Bine.
‪Ma, am sunat la garaj după mașină.
‪E doar o zgârietură. ‪O să fie gata după-amiază.
‪O s-o trimită cu un băiat.
‪Sper s-o repare bine.
‪E nouă-nouță. ‪Sper s-o repare să fie ca nouă.
‪Irvin, ce-mi aud urechile?
‪Sper că nu repetă varianta lui Levee. ‪Să n-aud așa ceva!
‪Voiam să discutăm despre asta.
‪Varianta lui Levee e mai dinamică.
‪Mă doare-n cot de varianta lui Levee. ‪Știu ce-a făcut și nu-mi place.
‪Îl cânt cum era, cu introducere vocală. ‪De-aia mi-am adus nepotul.
‪Asta vor oamenii acum, ‪ceva pe care să poată dansa.
‪Vor un aranjament ca al lui Levee.
‪Îi face să se bucure, să uite de necazuri.
‪Poți să zici ce vrei, scumpete. ‪Levee nu-mi pocește cântecul.
‪Dacă are ce vrea lumea, să cânte singur! ‪Eu cânt piesa mea, nu pe a lui Levee.
‪Și am încheiat discuția.
‪Du-l jos pe nepotul meu! ‪Prezintă-l trupei!
‪I-am promis soră-mii că am grijă de el, ‪deci va face introducerea vocală.
‪- Versiunea mea. ‪- Noi ne-am gândit…
‪Care „noi”? Cum adică „noi”? ‪Despre cine vorbești?
‪- Eu și Sturdyvant am hotărât… ‪- Ați hotărât? Eu sunt un buștean
‪care se lasă dus de curenți?
‪Ați hotărât tu și Sturdyvant?
‪- Ne gândeam… ‪- N-am simț, nu știu nimic despre muzică,
‪nu știu ce e un cântec bun. ‪Îmi știți mai bine admiratorii.
‪Nu e vorba de asta, ‪ci despre ce vrea lumea.
‪Să-ți zic ceva, ‪și poți să-i zici și lui Sturdyvant.
‪Mă doare în cot de ce spuneți voi, clar?
‪Ma își ascultă sufletul, vocea interioară. ‪Asta contează pentru Ma.
‪Du-mi jos nepotul! Zi-i lui Cutler ‪că va face introducerea la „Black Bottom”!
‪Levee nu-mi pocește cântecul.
‪Dacă nu pricepeți, îmi iau fundul tuciuriu ‪și mă car în Sud, în turneu,
‪căci aici nu-mi place defel.
‪Bine, Ma.
‪Nu-mi pasă.
‪- Doar credeam… ‪- Nu-mi pasă!
‪Vrei să-mi spui cum să cânt. ‪N-accept porcăria lui Levee și Sturdyvant.
‪Sylvester, du-te să te prezinți! ‪Am încheiat discuția cu Irvin.
‪Unde mă duc? Unde sunt?
‪Hai că te duc eu!
‪- Pot să vin să văd trupa? ‪- Nu. Hai, Sylvester!
‪Bine, Ma, cum vrei tu,
‪dar suntem gata în 15 minute.
‪Suntem gata când spun eu. ‪Așa merg lucrurile pe aici.
‪Perfect.
‪Cutler, el e nepotul meu, Sylvester. ‪Prezintă „Black Bottom”, varianta veche.
‪Ce? Dl Irvin a zis ‪că folosim varianta mea.
‪Mă doare-n cot de voi.
‪Cutler, învață-l introducerea! ‪Nu-mi pasă de Levee.
‪S-au pus cu cine nu trebuie.
‪Cutler o să te învețe ce să spui. ‪Vezi s-o faci bine!
‪Să nu-ți pese de ce zic restul!
‪Hai, băiete! Eu sunt Cutler.
‪Ei sunt Toledo, Levee și Slow Drag.
‪- Sylvester? ‪- Sylvester Brown.
‪Am scris o variantă a melodiei ‪care îi face pe oameni să danseze,
‪iar ea vine cu povești de-astea. ‪Nu mai e ca pe vremuri la circ.
‪Și știu ce vorbesc. ‪O să strici cântecul, Cutler, știi bine.
‪- Nu stric nimic. Ma a zis… ‪- Nu-mi pasă!
‪Strici cântecul cu introducerea.
‪În nord, lumea n-agreează aiureli ‪ca la cort. Vor să asculte muzică.
‪Negrule, îți repet: ‪Ma decide ce cântăm, nu tu.
‪N-ai venit să compui nimic, ‪ci să cânți ce zice Ma.
‪Poate nu mai cânt nimic și renunț.
‪Cui îi pasă că renunți? ‪Cui îi frângi inima?
‪Levee nu renunță. Are nevoie de bani ‪să-și lustruiască pantofii.
‪V-am zis că nu mă cunoașteți. ‪Nu știți ce o să fac.
‪Nimănui nu-i pasă. Sylvester, ascultă!
‪După ce trupa face prezentarea, tu zici: ‪„Băieți, nu știu ce-ați văzut până acum,
‪dar n-ați văzut ce-i mai bun.
‪Ma Rainey o să vă arate ‪fundul ei tuciuriu.”
‪Ai priceput? Ia să te aud o dată!
‪Băieți, nu știu ce-ați…
‪văzut până acum,
‪dar n-ați văzut ce-i mai bun.
‪Ma Rainey o să vă arate fundul ei…
‪tuciuriu.
‪Bine, Cutler, ‪ia să te văd cum o rezolvi pe-asta!
‪Să te văd!
‪Slow Drag, ai auzit ce porcărie?
‪Cum face prezentarea ‪dacă nu știe să vorbească?
‪Cine te crezi, negrule?
‪Nu e ansamblul tău. ‪Dacă Ma zice s-o fac, eu o fac.
‪Poți să te duci dracului… negrule.
‪Băiete, nu te bagă nimeni în seamă. ‪Hai, Cutler, rezolv-o!
‪Dacă o faci, îți lustruiesc pantofii.
‪Hai, rezolvă asta!
‪Zici că ești nepotul lui Ma?
‪Da, și ce?
‪Nimic. Întrebam și eu.
‪Hai să repetăm, ca să învețe.
‪Nu repet nimic.
‪Stați să-mi fac eu trupă.
‪O să vă arăt eu cum trebuie cântată piesa.
‪Ne descurcăm și fără Levee. ‪Sylvester, ai reținut?
‪Da, destul de bine.
‪Hai s-o facem, atunci!
‪Levee.
‪Bine! Din câte văd, repetați.
‪Da, dle, repetam. Știm bine cântecele.
‪Bun. Auzi, Levee? ‪Ai terminat cântecul ăla?
‪Da, dle Sturdyvant. Îl am aici.
‪Am scris cealaltă parte cum ați zis. ‪E așa…
‪Am compus-o ca să danseze lumea, ‪să uite de necazuri, cum ați zis.
‪Bine. Mă uit și pe cântecele tale ‪cu prima ocazie. Acum iau asta.
‪Bine, dle Sturdyvant.
‪Cu prima ocazie.
‪L-ați auzit pe ăsta? ‪„Da, dle. Repetăm, șefu'.”
‪L-am auzit și l-am și văzut dansând.
‪Da, Levee nu se poate abține.
‪E speriat de omul alb. ‪N-a avut timp să-l cerceteze.
‪L-am cercetat pe omul alb, și încă cum!
‪Când mă nedreptățește vreunul, ‪i-arăt eu cât l-am cercetat.
‪Cică mă sperie albii! Să se pună cu mine, ‪și o să vedeți cât sunt de speriat!
‪Vine omul aici, te numește flăcău,
‪îți zice să-ți pui curul la treabă,
‪și tot ce poți să spui e: „Da, dle!”
‪Pot să zic „da, dle” cui vreau. ‪Care e problema ta?
‪Știu să mă descurc cu albii. ‪O fac de 32 de ani.
‪Îmi dați voi lecții?
‪De zic: „da, dle” nu-nseamnă că-s speriat. ‪Știu ce fac. Mă ocup eu de el.
‪N-ai decât.
‪Toledo, te iei mereu de cineva.
‪Răscolești omul ‪cu prostiile tale filozofice.
‪Nu te băga în ce fac și în ce spun eu!
‪Sunt stăpân pe mine. Lasă-mă în pace!
‪Bine, Levee, ai dreptate. Îmi cer scuze.
‪Nu e treaba mea ‪că ești speriat de omul alb.
‪Tocmai de tâmpeniile astea vorbeam.
‪Lăsați-mă dracului în pace!
‪Haide, ne amuzam și noi puțin! ‪Toledo mi-a zis și mie ce ți-a zis ție.
‪- Pui prea mult la inimă. ‪- N-am vrut.
‪Levee trebuie să fie Levee!
‪N-am nevoie să mă învețe cineva ‪cum să mă port cu albii!
‪Nu știți nimic despre mine. ‪Nu-l cunoașteți pe Levee.
‪Nu știți ce sânge îmi curge prin vene!
‪Ce inimă îmi bate în piept!
‪Aveam opt ani când o clică de albi ‪a intrat în casa tatei
‪și și-au făcut mendrele cu mama.
‪Locuiam în ținutul Jefferson, ‪la vreo 13 km de Natchez.
‪Pe tata îl chema Memphis Lee Green.
‪Avea 50 de acri de teren agricol. ‪Și era un teren bun.
‪Creștea ce voiai pe el.
‪În loc să plătească chirie, ‪l-a cumpărat de la văduva dlui Hallie.
‪I s-a zis că e neobrăzat
‪pentru că fusese chibzuit cu banii ‪și se-mprumutase ca să fie independent.
‪Urma vremea însămânțării,
‪și tata s-a dus la Natchez ‪după sămânță și îngrășământ.
‪Mi-a zis: „Levee, ‪tu ești acum bărbatul casei.
‪Ai grijă de mama cât sunt plecat.”
‪Eram un băiețel…
‪aveam opt ani.
‪Mama…
‪prăjea pui când au intrat în casă.
‪Să fi fost vreo opt sau nouă.
‪Stătea și prăjea puiul ăla ‪când au înșfăcat-o,
‪cum faci cu un catâr ‪de-l pui să facă ce vrei tu.
‪Mama era acolo…
‪cu o clică de albi.
‪Se lupta să-i alunge,
‪dar vedeam că era în zadar.
‪Nu știam ce îi făceau, dar mă gândeam ‪că poate o să-mi facă și mie.
‪Tăticu' avea un cuțit de vânătoare ‪cu care făcea și alte munci.
‪Și știam unde-l ținea. M-am dus să-l iau.
‪O să vă arăt ce speriat eram de omul alb.
‪M-am luptat din răsputeri ‪să-i tai gâtul unuia.
‪L-am lovit în umăr.
‪El mi-a înșfăcat cuțitul ‪și m-a brăzdat pe piept cu el.
‪De-aia s-au oprit.
‪Le-a fost frică să nu sângerez și să mor.
‪Mama m-a înfășurat într-o pătură,
‪m-a dus în brațe 3 km până la Furlow ‪și de-acolo, cu mașina, la dr. Albans.
‪El aștepta să fete o vacă ‪și a zis că n-avea timp de mine.
‪M-au dus la dra Etta, moașa,
‪și m-a lecuit ea.
‪Tăticu' s-a întors și s-a purtat ‪de parcă ar fi acceptat cele întâmplate,
‪dar i-a cerut mamei numele acelor bărbați.
‪A aflat cine erau și apoi am dat de știre ‪că ne mutăm din ținut.
‪Ne-am luat rămas-bun de la toți vecinii.
‪Tata i-a zâmbit în față unui albicios
‪care fusese cu mama.
‪I-a zâmbit în față…
‪și i-a vândut pământul nostru.
‪Ne-am mutat la niște rude din Caldwell.
‪Ne-a instalat acolo
‪și, într-o bună zi, ‪a plecat și nu l-am mai văzut.
‪S-a întors pe furiș,
‪s-a ascuns în pădure,
‪așteptând să pună mâna pe bărbații ăia.
‪Le-a venit de hac la patru, ‪până să-l omoare.
‪L-au urmărit în pădure.
‪L-au prins, l-au spânzurat…
‪i-au dat foc.
‪Tăticu' meu nu era speriat de omul alb. ‪Nici pomeneală.
‪Și așa am învățat cum să-i iau și eu.
‪L-am văzut pe tăticu' ‪rânjindu-i în față albiciosului.
‪I-a zâmbit drept în față ‪și i-a vândut pământul.
‪Între timp, ‪punea la cale cum o să-l prindă
‪și ce o să-i facă.
‪Așa am învățat să mă port cu ei.
‪Voi stați în banca voastră ‪și nu-i dați lecții lui Levee!
‪Pot să zâmbesc și să zic „da, dle” ‪cui am chef.
‪O să vină și vremea mea.
‪Nu îl învățați voi pe Levee ‪cum e cu albii.
‪Toată lumea
‪Toată lumea provine ‪din diferite zone ale Africii, nu?
‪Din diferite triburi.
‪După o vreme, au devenit ca o mare tocană.
‪Aveai morcovii, mazărea
‪și cartofii aici.
‪Iar acolo aveai carnea, nucile,
‪bamele și porumbul.
‪Amesteci totul, scazi bine mâncarea, ‪până se întrepătrund aromele.
‪Și obții un lucru:
‪o tocană.
‪Iei și mănânci tocana aia.
‪Iei și faci istorie cu tocana aia.
‪Când te uiți, ‪vezi ici și colo niște morcovi
‪și niște mazăre.
‪Iar… tocana e tot acolo.
‪Ai făcut istorie și e încă acolo.
‪N-o poți mânca pe toată.
‪Și ce-a rămas?
‪Au rămas niște resturi. Atâta tot.
‪Noi suntem resturile. ‪Oamenii de culoare sunt resturile.
‪Ce să facă omul de culoare?
‪Asta așteptăm să aflăm.
‪Dar întâi trebuie să știe ‪că face parte din resturi.
‪Dle Irvin!
‪Eu n-am nicio vină, dar…
‪băiatul nu poate prezenta.
‪Se bâlbâie de fiecare dată.
‪Dar e o altă bază. E cu totul altceva.
‪Relaxează-te, respiră, o să fie bine.
‪Îți zic eu când să începi…
‪Recunosc a patra bătaie. ‪Nu trebuie să-mi spui.
‪O să zâmbești și o să-ți spui replica, ‪iar noi începem.
‪- Cutler. ‪- Da, dnă?
‪Știu că e a patra…
‪Levee se uită la cine nu trebuie. ‪Pune-l la punct!
‪Levee, să ne pregătim de cântat! ‪Fii atent la treabă!
‪Gata, băieți, începem!
‪Întâi „Moonshine Blues”, Ma!
‪Nu cânt „Moonshine”, ‪ci „Black Bottom” întâi.
‪Hai! Unde e microfonul lui Sylvester? ‪Irvin, adu-i unul!
‪Ma, băieții zic că nu poate s-o facă.
‪Cine zice că nu poate? ‪Care băieți zic că nu poate?
‪Trupa, Ma. Băieții din trupă.
‪Care trupă?
‪- Lucrează pentru mine. ‪- Se bâlbâie, Ma. Au zis că se bâlbâie.
‪Nu-mi pasă. I-am promis băiatului ‪că o s-o facă, așa că o s-o facă.
‪Și asta-i tot. Nu se bâlbâie tot timpul.
‪- Adu-i un microfon! ‪- N-avem timp. Nu putem…
‪Dacă vrei discul, fă-ți timp!
‪Nu ne jucăm aici. Pot să plec oricând. ‪Mă întorc în turneu. N-am nevoie de asta.
‪Du-te să-i aduci băiatului un microfon.
‪Știu că tu ești de vină. Ai grijă ce faci!
‪A fost Cutler.
‪Tu ai fost. Tu ești singurul…
‪- E bâlbâit. Nu e-n stare. ‪- Nu contează. O va face.
‪- Și nu e treaba ta. ‪- Nu-mi pasă.
‪- Poate să cânte și tot cântecul. ‪- Bine. Mulțumesc.
‪Are doar o șansă. Asta costă…
‪Dă naibii costul! Vorbești mereu de bani.
‪Îți câștig mai mulți bani decât oricine.
‪Dac-o dă în bară, o face până îi iese.
‪Hai, puișor! Vino!
‪Stai acolo! Ține-ți mâinile cum ți-am zis!
‪Nu-ți face griji că greșești! ‪Dacă greșești, repetăm până îți iese.
‪Bine. Cutler, poți să începi.
‪Bine.
‪Unu, doi, cântă și tu cu noi!
‪Băieți,
‪nu știu ce-ați văzut până acum,
‪dar n-ați văzut ce-i mai bun.
‪Ma Rainey o să vă arate fundul ei…
‪tuciuriu.
‪E foarte bine, puișor. Nu te grăbi! ‪O să-ți iasă.
‪Bine, Ma. Suntem pregătiți.
‪- Unde mi-e Cola? ‪- „Ma Rainey's Black Bottom.”
‪Unde e Coca-Cola mea? O vreau. ‪E cald de mori. Vreau o Cola.
‪- Ce-ai spus? ‪- Unde e Cola mea? Vreau o Cola rece.
‪Ma, ascultă…
‪am uitat de Cola.
‪S-o facem fără! Un cântec. ‪Ce ziceți, băieți?
‪La dracu' cu ce spun ei. ‪Trebuia să-mi iei o Cola! Știi bine.
‪Nu fac nimic fără o Cola.
‪- Drace! ‪- O clipă, Ma! Întârzii o oră…
‪Piei din ochii mei! ‪Irvin, ține-l la distanță!
‪- Mi s-a acrit de aerele ei. Gata! ‪- Lasă-mă pe mine! Ma, ascultă!
‪Sun eu la prăvălie după o Cola, ‪dar hai să începem!
‪Sylvester e pregătit, trupa e pe poziții. ‪Hai să facem cântecul ăsta!
‪Te zgârcești la o Cola. Mi-o iau eu. ‪Slow Drag, Sylvester. Mergeți voi!
‪Luați-mi trei sticle de Cola, ‪reci ca gheața! Luați-vă și vouă ceva!
‪- Păstrați restul! ‪- Bine.
‪Irvin, lasă-mă-n pace! ‪Poți s-aștepți până vine Cola. Nu mori.
‪Bine, Ma. Ia-ți Cola!
‪Haideți în sala de repetiții!
‪Doamne sfinte, ia-ți Cola aia!
‪Cutler!
‪Vino să vorbim puțin!
‪POLANECZKY ‪BĂCĂNIE ȘI DELICATESE
‪Ce-i cu măgăria asta ‪că așa au zis băieții din trupă?
‪Eu vă zic vouă ce să faceți.
‪Eu zic care-i treaba cu trupa. ‪Eu zic cine și ce să facă.
‪- Am zis-o fiindcă e bâlbâit. ‪- Știu că e. Crezi că nu știu?
‪- Asta o să-l ajute. ‪- Ar fi mai ușor…
‪O s-o facă. Mă doare-n fund ‪de ce spun băieții din trupă!
‪Și vreau să-l înlocuiești pe Levee ‪când ajungem la Memphis.
‪- Aduce numai necazuri. ‪- Levee e de treabă.
‪Cântă bine când își pune mintea.
‪- Știe și să compună. ‪- Nu-mi pasă.
‪E o pacoste. Găsește pe altcineva! ‪El e capul răutăților.
‪Știu că el a zis cine și ce poate să facă.
‪Dussie Mae! Pune-ți curul jos ‪și nu te mai fâțâi atâta!
‪- Nu fac nimic. ‪- Nu mai sta în drum.
‪Bună! Voiam să văd cum e aici, jos.
‪Păi, intră!
‪Nu mușc.
‪Nu știam că și compui.
‪Credeam că mă duci cu vorba aseară, ‪la club.
‪Nu, drăguță. Știu să compun muzică. ‪I-am dat niște cântece dlui Sturdyvant.
‪A zis c-o să le pot înregistra. ‪O să am trupa mea.
‪Toledo, nu-i așa că i-am dat ‪niște cântece ale mele dlui Sturdyvant?
‪Nu vreau să fiu implicat.
‪Ești sigur că-ți faci trupa ta?
‪Levee Green și Footstompers.
‪Unui bărbat cu o trupă ‪îi trebuie o femeie ca tine.
‪O femeie ca mine are nevoie de un bărbat ‪care e mână largă.
‪Nu să primească ceva pe nimic ‪și apoi să mă lase-n prag.
‪Nu e stilul meu, dulceață. ‪Eu știu să mă port cu o femeie.
‪Îi iau cadouri și alte alea. ‪Mă port cu ea cum vrea.
‪Așa zic toți până când trebuie ‪să cumpere cadourile.
‪Când ajungem în Memphis, te scot în oraș,
‪te duc la distracție
‪și-ți arăt că știu să mă port c-o femeie.
‪Ma.
‪Cred că „Moonshine Blues” ‪a fost cântat și de Bessie Smith.
‪Bessie și mai cum? Ce-mi pasă de Bessie?
‪Eu am învățat-o pe Bessie. Ea mă imită.
‪Din partea mea, ‪poate să vândă un milion de discuri.
‪Ea are trupa ei, eu, pe a mea. ‪Nu-mi pasă de alții.
‪Ma a fost prima. Nu uita!
‪- N-am zis decât că l-a cântat și ea. ‪- Cânt de-o viață.
‪De când eram mică. ‪Nu mă interesează ce fac alții.
‪Fir-ar să fie! Asta mă întărâtă la Irvin.
‪Albii îți bagă mereu bețe în roate. ‪Nici Cola nu-ți iau, de cărpănoși ce sunt!
‪Dar le-o spun în față. ‪Ma n-acceptă rahaturile astea. Fir-ar!
‪Vor să-ți ia vocea ‪și să ți-o închidă în cutii sofisticate,
‪cu tot felul de butoane și cadrane, ‪dar se zgârcesc la o Coca-Cola.
‪Costă doar cinci cenți sticla.
‪Nu le pasă deloc de mine.
‪Vor doar vocea mea.
‪Am învățat lecția.
‪Și o să se poarte cu mine cum vreau eu, ‪oricât i-ar deranja.
‪Acum stau acolo ‪și mă ocărăsc în fel și chip,
‪dar nu spun că sunt pruncul Domnului.
‪N-au ce face, ‪căci încă n-au obținut ce vor.
‪După ce-mi înregistrează vocea ‪pe mașinăriile alea,
‪se poartă de parcă aș fi o târfă: ‪se dau jos din pat și-și trag nădragii.
‪Atunci nu le mai sunt de folos.
‪Știu ce spun. Fii atent!
‪Iar Irvin e exact ca toți ceilalți.
‪Nici lui nu-i pasă de mine.
‪Mi-e agent de șase ani ‪și m-a invitat la el doar o dată,
‪- …ca să cânt pentru albii lui. ‪- Știu cum e cu albii.
‪Dacă ești negru și poți să-i ajuți ‪să facă bani, e în regulă,
‪altfel, ești doar o potaie de pe drum.
‪Le-am adus mai mulți bani
‪decât toți artiștii lor la un loc,
‪iar ei se văicăresc ‪cât de scumpă e înregistrarea asta.
‪Nu văd cum poate să coste cât zic.
‪Normal că nu! ‪Nici nu bag în seamă palavrele lor.
‪Mi-am ales deja băieții.
‪Îmi iau niște flăcăi buni, ‪care să știe să cânte o muzică bună.
‪După ce-ți faci trupa, ‪mai vedem cât e de adevărat ce spui.
‪Vreau să-ți arăt că știu cum e cu femeile.
‪Nu degeaba mi se spune Limonadă Dulce.
‪- Termină! Poate intră cineva. ‪- Nu intră nimeni.
‪Auzi, dulceață?
‪Aș vrea să știu
‪dacă pot să-i prezint cocoșul meu roșu ‪găinii tale maronii?
‪Fă-ți trupa și mai vedem ‪dacă al tău cocoș știe să strige cucurigu.
‪Văleleu!
‪Acum știu de ce stătea bunicul pe prispă
‪cu briceagul în mână ‪când bunica întindea rufele.
‪Ești nebun!
‪Precis faci ca trenul de noapte ‪spre Alabama,
‪când trece granița la Mason-Dixon.
‪Cum de ești așa de nebun?
‪Femeile ca tine mă întărâtă…
‪Măiculiță!
‪La mulți ani femeii cu bucuțe!
‪Liniște mai e aici!
‪N-am suportat niciodată liniștea.
‪Trebuie să aud mereu muzică, ‪undeva în cap.
‪Păstrează echilibrul lucrurilor. ‪Asta face muzica: umple golurile.
‪Cu cât e mai multă muzică pe lume, ‪cu atât e lumea mai plină.
‪Sunt de acord. ‪Și eu trebuie să am muzica mea.
‪Albii nu pricep nimic din blues.
‪Îl aud, dar nu știu cum a apărut.
‪Nu înțeleg că așa vorbește viața.
‪Nu cânți să te simți mai bine.
‪Cânți pentru că ăsta e un mod ‪de a înțelege viața.
‪Blues-ul te ajută ‪să te dai jos din pat dimineața.
‪Te trezești și știi că nu ești singur.
‪Mai e și altceva pe lumea asta.
‪Ceva ce-ți aduce cântecul ăla.
‪Lumea ar fi goală fără blues.
‪Da.
‪Încerc să umplu acel gol cu ceva.
‪N-am început să cânt blues. ‪L-am avut mereu în mine.
‪Vor să mă cheme mama blues-ului? ‪N-am nimic împotrivă, chiar deloc.
‪V-a luat mult timp. ‪Sylvester, cheamă-l pe Irvin!
‪- Spune-i că suntem gata! ‪- Îl aduc pe Levee.
‪Ma are deja Coca-Cola, Levee. Începem.
‪- Dă-o de pe mine! ‪- Bine.
‪Trebuie să mergem!
‪Pleacă odată!
‪Bine, băieți. ‪„Ma Rainey's Black Bottom”, prima dublă.
‪Doi, cântă și tu cu noi!
‪Băieți, nu știu…
‪A doua dublă.
‪Băieți, nu știu ce-ați văzut până acum, ‪dar n-ați văzut ce-i mai bun.
‪Ma Rainey o să vă arate…
‪Dubla…
‪Ma, nu putem s-o facem fără…
‪A șasea dublă.
‪A șaptea dublă.
‪Băieți,
‪nu știu ce-ați văzut până acum, ‪dar n-ați văzut ce-i mai bun.
‪Ma Rainey o să vă arate ‪fundul ei tuciuriu.
‪A fost bine, Ma. A ieșit grozav. ‪Bravo, băieți!
‪Vezi? Ți-am zis că poți! ‪Trebuie doar să vrei s-o faci!
‪A fost peste așteptări.
‪- Puișorul meu! ‪- Băieți! Ma!
‪- Da! ‪- Acum hai să facem „Moonshine Blues”.
‪- „Moonshine Blues.” ‪- Irv? Ceva nu e bine cu înregistrarea.
‪Verifică microfonul!
‪Unu, doi, probă…
‪Nu. E microfonul băiatului.
‪Iisuse Hristoase!
‪- Ma, nu s-a înregistrat. ‪- Drace!
‪- Cum adică? Voi ce făceați acolo? ‪- O fi dat Levee peste fir.
‪- Ba nu. ‪- Dacă ar fi cu capul pe umeri…
‪Că e laie, că-i bălaie. ‪Bagă-ți mințile în cap!
‪- N-am făcut nimic. ‪- E de la fir, Mel.
‪S-a ros. Trebuie să-l schimbăm.
‪- Câtă dezorganizare… ‪- Ma?
‪- Timp irosit. ‪- Unde se duce?
‪- Drace! ‪- Ma!
‪Ma?
‪Dacă pleci, ești terminată. ‪S-a zis cu tine!
‪Pe toți sfinții, Mel! Ma!
‪Vino înapoi, Ma! Te rog!
‪Ascultă-mă!
‪Discurile vor avea mare succes.
‪Se vor vinde ca pâinea caldă.
‪O să devină faimos și Sylvester.
‪Cincisprezece minute.
‪Doar atât te rog, Ma. Doar 15 minute.
‪Cincisprezece minute. ‪M-ai auzit? Doar atât.
‪Apoi fundul meu tuciuriu se cară ‪înapoi în Georgia. Cincisprezece minute.
‪Luați o pauză! Suntem gata în 15 minute.
‪Nu-mi pasă dacă ea pleacă. ‪Și eu sunt gata să mă car de-aici.
‪În locul dlui Irvin, ‪aș prinde firele alea mai bine.
‪Dacă Levee n-ar fi fost cu capul în nori, ‪am fi terminat deja.
‪Să vedem dacă îi iese iar băiatului!
‪Levee e când la fată, când la trompetă.
‪Negrule, e fătuca lui Ma.
‪Vorbesc și eu cu ea ‪cum vorbesc cu oricine.
‪O să rămâi fără slujbă ‪dacă n-o lași în pace.
‪Doar am întrebat-o cum o cheamă. ‪Dacă n-am voie nici asta, la dracu' cu Ma!
‪Mi-a ajuns. N-ai ce vorbi cu nerozii.
‪Pe unii îi apucă mai rău decât pe alții. ‪Unii sunt încântați că-s nerozi.
‪Știu cum stă treaba. ‪Entuziasmul e altceva.
‪L-am trăit și eu. ‪Te face să te bucuri că ești nerod.
‪Dar nu durează mult.
‪După câteva clipe ‪trebuie să înfrunți consecințele.
‪În sfârșit spui și tu un lucru deștept: ‪că ești nerod.
‪Ți-a venit mintea la cap ‪și ai recunoscut că ai fost.
‪Recunosc, cum să nu. Ce-i rău în asta?
‪Am făcut de toate la viața mea.
‪Și o să mai fac până închid ochii.
‪Dar nu fac aceeași nerozie de două ori. ‪Asta ne deosebește.
‪Dar ai fost nerod. Asta contează.
‪Cică sunt nerod că am întrebat-o ‪cum o cheamă, dar și tu ești.
‪M-am însurat cu o femeie bună.
‪Nici în ziua de azi ‪n-aș putea-o vorbi de rău.
‪M-am însurat ca să fiu în rândul lumii ‪și să mă leg de ea pentru toată viața.
‪Voiam să mă bage ea în mormânt, ‪dar s-a dat după biserică.
‪S-a dus și i-a descoperit ‪pe creștinii ăia buni,
‪întrebându-se de ce nu-s și eu așa.
‪Curând și-a dat seama ‪că se încurcase cu un păgân.
‪N-a putut trăi așa.
‪Și a plecat.
‪M-am gândit că am fost nerod
‪că n-am putut să văd ‪că îi trebuia ceva ce eu nu-i dădeam,
‪altfel, n-ar fi avut nevoie de biserică.
‪Da…
‪Toledo a fost un nerod legat de o femeie.
‪Face parte din viață.
‪Toledo, ce numești tu nerozie ‪e diferit de ce numesc eu.
‪Nerodul trebuie să răspundă ‪pentru ce i se întâmplă.
‪Nerodul provoacă lucrurile. Ca Levee.
‪Dacă se mai ia de fătuca lui Ma, ‪ajunge pe străzi. Asta e nerozie.
‪N-o să se întâmple nimic. N-o să permit.
‪Vezi să nu te vadă Ma cu ea! ‪Asta vrea să-ți spună.
‪- Nu trebuie să-mi zică nimeni nimic. ‪- Zic doar că, din câte-mi dau seama,
‪viața n-a fost prea corectă cu tine.
‪Viața e corectă.
‪Viața-i pe dracu'! O bagi într-o pungă ‪și o cari după tine. N-are sânge-n boașe.
‪Dar moartea are clasă. Îți trage un șut, ‪de-ți dorești să nu te fi născut.
‪Așa e moartea de rea. ‪Viața o poți stăpâni. Nu-i nicio brânză.
‪Cică viața e corectă, ‪iar el n-are după ce bea apă.
‪Să-ți mai zic ceva. ‪Orice ar fi, negrii tot nemulțumiți sunt.
‪Au tot dreptul să fie nemulțumiți.
‪Tu o să te mulțumești cu un os aruncat, ‪după ce vezi că ei au mâncat tot porcul?
‪Ai noroc că te lasă să cânți. ‪Nu știi ce noroc ai!
‪Eu vorbesc de faptul ‪că te mulțumești cu osul aruncat.
‪Asta e problema voastră, ‪vă mulțumiți să bateți pasul pe loc.
‪După ce-mi fac ansamblul meu ‪și o să înregistrez pentru dl Sturdyvant,
‪o să fiu ca Ma ‪și o să-i zic eu albului ce să facă.
‪Ma îi zice dlui Irvin că pleacă? ‪El se pune în genunchi, implorând să stea.
‪Și eu o să-l fac pe omul alb ‪să mă respecte.
‪Albului nu-i pasă de Ma. ‪Negrii au făcut-o vedetă pe Ma.
‪Albilor nu le pasă cine e și ce cântă.
‪Să meargă la un hotel al albilor, ‪și-o să vezi ce vedetă e!
‪Nu poate nici să oprească un taxi ‪aici, în nord.
‪Să vă zic ceva. Reverendul Gates. ‪Tu știi despre cine vorbesc.
‪Reverendul Gates venea din Tallahassee ‪și se ducea în Atlanta,
‪la sora lui, care suferea de oftică, ‪pe vremea aia.
‪Trenul a trecut prin Thomasville, ‪după Moultrie
‪- …și a ajuns în orășelul Sigsbee. ‪- Aici te întrerup.
‪Un singur tren vine din Tallahassee ‪spre nord, în Atlanta.
‪Și nu oprește la Sigsbee. ‪La Sigsbee oprește doar cel din Santa Fe,
‪dar schimbi la Moultrie.
‪Așa o fi făcut. Nu știu.
‪Ziceam doar c-a coborât la Sigsbee.
‪Zi ce vrei, născocește orice!
‪- Lasă-l să termine! ‪- Continuă, spune-o cum vrei!
‪Reverendul Gates a coborât din tren ‪la Sigsbee. S-a dus să verifice orarul,
‪ca să fie sigur că ajunge la timp, ‪să-l poată lua cineva.
‪Cât stă acolo, îi vine să se ducă la baie.
‪Singura toaletă pentru negri
‪era o latrină ‪la vreo 200 de metri de gară.
‪Cât e la latrină, pleacă trenul fără el.
‪Nu știa unde se află în orășelul ăla.
‪Nici n-auzise de el.
‪Eu am auzit, și n-a coborât la Sigsbee ‪venind din Tallahassee.
‪Stătea acolo și încerca ‪să-și dea seama ce să facă,
‪în orășelul ăla ciudat ‪unde-l lăsase trenul.
‪Se lăsa întunericul.
‪Vedea cum coboară soarele pe cer
‪și se gândea ce-ar putea face,
‪când vede niște albi peste drum.
‪Stăteau și se uitau la el.
‪Și s-au mai apropiat încă doi.
‪S-a uitat prin gară, ‪dar n-a văzut niciun negru pe nicăieri.
‪Nu știa ce le trece ălora prin minte, ‪așa că a luat-o la pas.
‪Nu știa încotro s-o ia. A luat-o pe șine,
‪când a auzit: „Hei, cioroiule!”
‪Exact așa.
‪„Hei, cioroiule!”
‪Nu s-a oprit.
‪Au mai strigat după el. El nu s-a oprit.
‪Apoi a auzit o împușcătură. ‪Da. Și atunci s-a oprit.
‪S-au adunat în jurul lui ‪în timp ce stătea acolo,
‪cu crucea la gât
‪și cu mica Biblie ‪pe care o avea mereu la el.
‪L-au întrebat cine e. ‪Le-a zis că e reverendul Gates
‪și că plecase la sora lui
‪care era bolnavă, dar că pierduse trenul. ‪Iar ei au zis: „Da, cioroiule?
‪Dar știi să dansezi?”
‪S-a uitat la ei
‪și a început să danseze.
‪Unul i-a smuls crucea de la gât,
‪zicându-i că-i o erezie ‪să danseze cu crucea și cu Biblia.
‪I-a luat Biblia și i-a rupt-o
‪și l-au pus să danseze până s-au săturat.
‪- Doar așa omul ăla… ‪- Dar ia zi, nu e omul lui Dumnezeu?
‪Unde naiba era Dumnezeu în acel moment?
‪De ce nu i-a trăsnit pe albicioși ‪cu trăsnetul de care vorbești tu?
‪Levee, o să arzi în iad.
‪De ce nu i-a trăsnit Dumnezeu?
‪Asta mă întreb. ‪Nu mă lua pe mine cu focul iadului!
‪Dacă e omul lui Dumnezeu, ‪de ce nu i-a trăsnit pe albicioși?
‪Îți zic eu de ce. Îți zic adevărul.
‪Domnul n-a ascultat niciodată ‪rugăciunile negrilor. Le aruncă la gunoi.
‪Nu-i pasă de negri. ‪De fapt, Dumnezeu îi urăște pe negri.
‪Îi urăște cu furie. Iisus nu te iubește, ‪urăște fundul tău tuciuriu.
‪Mă iei pe mine cu aiureli ca arsul în iad.
‪Domnul poate să mă pupe-n fund!
‪Nu-l huli pe Dumnezeul meu! ‪E Dumnezeul meu! Mârșavule…
‪Lăsați-l!
‪- Mârșavule! ‪- Lăsați-l!
‪- E Dumnezeul meu! Nu huli! ‪- Lasă-l! Nu contează!
‪Nu contează ce spune!
‪E Dumnezeul tău, așa-i?
‪O să-i dau o șansă Dumnezeului tău.
‪O șansă să-ți salveze fundul tuciuriu.
‪- Lasă cuțitul! ‪- Nu te băga!
‪- Nu rezolvi nimic așa! ‪- Vorbesc cu Dumnezeul lui Cutler! M-auzi?
‪Dumnezeul lui Cutler! ‪Îl strig pe Dumnezeul lui Cutler!
‪Salvează-l pe negrul ăsta!
‪Trăsnește-mă înainte să-i tai beregata!
‪- O să arzi în iad! ‪- Îl chem pe Dumnezeul tău.
‪Îi dau ocazia să te salveze. ‪Îl chem pe Dumnezeul tău!
‪Dumnezeul lui Cutler?
‪Vino să-l salvezi pe negrul ăsta!
‪Salvează-l cum ai salvat-o pe mama!
‪Salvează-l cum ai făcut-o cu mama!
‪Eu am auzit-o strigându-Te.
‪Am auzit-o când a zis: ‪„Doamne, ai milă! Iisuse, ajută-mă!
‪Te rog, Doamne, fie-ți milă de mine! ‪Ajută-mă, Iisuse!”
‪Ți-ai întors spatele?
‪Ți-ai întors spatele, nenorocitule?
‪Ți-ai întors spatele?
‪Haide!
‪Vino și întoarce-mi și mie spatele!
‪Întoarce-mi și mie spatele!
‪Hai! Unde ești?
‪Vino și întoarce-mi și mie spatele!
‪Întoarce-mi spatele, nenorocitule! ‪Îți scot inima din piept!
‪Hai! Ce s-a întâmplat? Unde ești?
‪Vino și întoarce-mi spatele!
‪Hai, de ce ți-e frică?
‪Întoarce-mi spatele! Hai!
‪Nenorocit laș!
‪Dumnezeul tău e un nimic!
‪Nu-i nici pe dracu'.
‪Minunat! Am reușit, băieți.
‪Bună înregistrare! Am reușit!
‪Unde ai învățat să cânți așa la bas? ‪Te-am auzit cântând tare bine.
‪- Sărea podeaua. ‪- Mă țineam după Toledo.
‪Îi dansau degetele pe clape.
‪- Încercam să țin pasul cu el. ‪- Așa și trebuie!
‪L-ai auzit pe Slow Drag la bas? ‪Parcă lovea un copil la fund.
‪Levee, tu de ce cântai atâtea note?
‪De zece ori mai multe decât trebuia. ‪Nu era cazul.
‪Trebuia să improvizăm pe o temă. ‪Asta făceam.
‪Trebuie să cânți în ton cu mine. ‪Așa cum au făcut-o ceilalți.
‪Am cântat cum am simțit eu.
‪Eu încerc să cânt, ‪iar tu mă zgârii pe ureche.
‪- Asta numești tu cântat? ‪- Știu ce fac.
‪Nu vă băgați pe muzica mea.
‪Ți-am zis că nu e muzica ta, ci a lui Ma.
‪- Nu-i nimic. Ți-am spus ce să faci. ‪- Mă doare-n cot.
‪- Concediază-mă! Îmi fac trupa mea. ‪- Dacă mă mai enervezi…
‪- Cui îi pasă? ‪- Gata, negrule. Te dau afară.
‪- Crezi că-mi pasă? Nici gând! Mă bucur. ‪- Cutler, gata cu Levee.
‪- Nu mai cântă în trupa mea. ‪- Mă dai afară? Bine!
‪Nici nu se putea mai bine!
‪N-am nevoie de rahatul ăsta.
‪Bine.
‪- Mel vă aduce imediat banii. ‪- Numerar, nu vreau cec.
‪O să văd, nu-ți promit nimic.
‪Doar să nu fie cec.
‪Ascultă, Ma. ‪Am vorbit cu Sturdyvant și a zis…
‪Am încercat să-l conving,
‪dar a zis că tot ce poate face ‪e să ia 25 de dolari din banii tăi
‪și să i-i dea lui Sylvester.
‪Ce să ia și ce să facă?
‪Dacă voiam să aibă 25 de dolari ‪din banii mei, i-i dădeam eu.
‪Trebuie să fie plătit ca toți ceilalți.
‪Du-te sus și spune-i lui Sturdyvant ‪să-i dea banii băiatului.
‪- Am vorbit… ‪- Mai vorbește o dată!
‪Dacă nu-i dă banii băiatului, ‪nu mai pupă alt disc cu mine.
‪Ar trebui să fii agentul meu. ‪Zici mereu să fim uniți. Începe s-o faci!
‪- Obține-i banii băiatului! ‪- Bine.
‪O să văd ce pot să fac.
‪Ma.
‪S-a întâmplat ceva? E vreo problemă?
‪- Vreau să-i dai banii băiatului. ‪- Sigur, Ma. Uite-i!
‪Sunt 200 de dolari pentru tine ‪și 25 pentru băiat, da?
‪Irvin a înțeles greșit. A fost o greșeală.
‪- O greșeală? ‪- Sigur. A fost o greșeală.
‪Dar a fost plătit, da?
‪Singura greșeală a fost când ai aflat ‪că nu semnasem formularele de autorizare.
‪Aia a fost.
‪Hai! Semnează formularele!
‪- Dussie Mae, Sylvester! ‪- Ma, semnează!
‪Unde-mi e mașina?
‪În față. Am eu cheile. ‪Hai, semnează formularele astea!
‪Irvin, dă-mi cheile!
‪Sigur, Ma. Dar… semnează formularele!
‪- Trimite-mi-le acasă! O să-mi fac timp. ‪- Hai, Ma! M-am ocupat de tot, nu?
‪Am rezolvat totul.
‪Ma?
‪Te rog.
‪Și spune-i lui Sturdyvant
‪că, dacă mai face greșeli, ‪înregistrez în altă parte.
‪N-o să accept.
‪Să nu-mi vină cu cecuri.
‪Mi-a mai dat unul ‪și a trebuit încasat tocmai la Chicago.
‪Dacă văd un negru cu un cec, ‪cred că l-a furat.
‪- Eu l-am încasat fără probleme. ‪- Eu nu merg la bordel.
‪Nu știi ce fac, așa că taci! M-am săturat. ‪Vezi că-s la doi pași de tine.
‪- Termină cu prostiile! ‪- Ce-mi pasă mie?
‪Nu vorbeam cu tine, ci cu el.
‪V-am adus banii.
‪Dl Irvin mi-a zis că vreți numerar, ‪așa că poftim.
‪A ieșit bine înregistrarea. ‪Uite 25 de dolari.
‪Știți meserie. Și pentru tine 25.
‪O să vă chemăm iar curând. Și ție 25.
‪Mai facem o înregistrare, ‪să mai câștigați niște bani.
‪Și 25 pentru tine.
‪Dle Sturdyvant?
‪Și cântecele pe care vi le-am dat?
‪Da, Levee. M-am gândit mai bine
‪și nu cred că s-ar vinde. ‪Nu e genul de cântece pe care-l vrem.
‪Dle Sturdyvant, mi-am ales trupa.
‪Am niște băieți buni de tot. ‪Știu să cânte muzică adevărată.
‪Când o s-o audă lumea, sigur vor cumpăra.
‪Sincer, nu-s cântecele potrivite.
‪Dle Sturdyvant, ‪lumea s-a săturat de zdrăngăneală.
‪Cei de la oraș vor ceva ‪care să agite spiritele.
‪Harlem, Detroit, Washington.
‪Uite cum facem. ‪Îți dau cinci dolari de fiecare.
‪Nu vreau cinci dolari, dle Sturdyvant. ‪Vreau să le înregistrez, cum ați zis.
‪Ți-am zis, nu e ceea ce căutăm.
‪Dle Sturdyvant, m-ați rugat să le compun.
‪De ce n-ați zis așa când vi le-am dat?
‪Ați zis că le pot înregistra. ‪Ce s-a schimbat?
‪- Te plătesc pentru deranj. ‪- Ce s-a schimbat?
‪- Asta vreau să știu. ‪- I-am pus pe băieții mei să le cânte.
‪Când le-am auzit, ‪nu mi s-a părut ceea ce căutam.
‪Trebuie să vi le cânt eu.
‪Nu m-ați auzit cântându-le. ‪Și atunci o să vă placă.
‪Levee, nu mă îndoiesc.
‪Dar nu cred că se vor vinde ‪ca discurile lui Ma.
‪Totuși, o să te scap de ele.
‪Dle Sturdyvant,
‪nu știu ce băieți ‪au cântat cântecele mele,
‪dar, dacă mă lăsați pe mine să le cânt, ‪o să dea lumea pe spate.
‪Mi-ați zis că pot să le înregistrez.
‪N-am ce să-ți fac.
‪Ți-am zis, îți dau cinci dolari bucata. ‪Atâta tot.
‪Și-ți fac o favoare.
‪Dacă mai scrii și altele, ‪te ajut eu și te scap de ele.
‪Prețul e de cinci dolari bucata. Ca acum.
‪Fii atent!
‪- Drace! M-ai călcat. ‪- Iartă-mă, Levee!
‪Ia uite!
‪Negrule, m-ai călcat pe pantof.
‪- De ce ai făcut-o? ‪- Ți-am zis să mă ierți.
‪Să calci pe pantoful meu… ‪Mi-ai stricat pantoful!
‪Uite ce mi-ai făcut, negrule!
‪- Eu nu te calc. Tu de ce mă calci? ‪- Și-a cerut iertare.
‪Ce iertare, dacă mi-a stricat pantoful?
‪Cică îi pare rău.
‪Negrule, m-ai călcat pe pantof, auzi?
‪- Vezi ce ai făcut? ‪- Mi-am cerut iertare. Gata.
‪- Ce vrei să fac? ‪- Vii și-mi strici pantoful.
‪Eu nu te calc. Ia uite aici!
‪- Bine, termină odată! ‪- Nu. Uite ce ai făcut!
‪Uită-te la pantoful meu!
‪Tu ai făcut asta!
‪Mi-ai stricat pantoful.
‪M-ai călcat cu șalupele tale jerpelite.
‪Nu interesează pe nimeni de tine ‪și de pantoful tău!
‪Mi-am cerut iertare.
‪Dacă nu accepți, ducă-se dracu'!
‪Ce vrei să fac?
‪M-ai călcat pe pantof.
‪M-a călcat pe pantof. A făcut-o.
‪Jur. Cutler, m-a călcat pe pantof.
‪De ce a făcut-o? Toledo, de ce ai făcut-o?
‪Cutler, ajută-mă!
‪M-a călcat pe pantof.
‪Cutler!
‪Nu-i nimic. Te ajut eu.
‪Hai, Toledo!
‪Nu.
‪Nu…
‪Nu te uita așa la mine!
‪INSPIRAT DUPĂ PIESA DE TEATRU ‪SCRISĂ DE AUGUST WILSON
‪DEDICAT LUI CHADWICK BOSEMAN PENTRU ‪MĂIESTRIA SA ARTISTICĂ ȘI SUFLETUL SĂU
‪Subtitrarea: Aurelia Costache